**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

**Nr. \_\_\_\_\_\_\_\_\_ /\_\_\_\_\_\_\_\_\_\_**

**REFERAT DE APROBARE**

**la proiectul de hotărâre privind** **reorganizarea Muzeului ,,Arta Lemnului”** **Câmpulung Moldovenesc**

Având în vedere căîncepând cu anul 2019, muzeul se află într-un amplu și complex proces de reabilitare și modernizare, cu fonduri europene nerambursabile, în vederea conservării moștenirii tradiționale. Rezultatul final va fi un obiectiv turistic modern, pus în valoare la adevăratul potențial, dar care să păstreze totuși specificul muzeului. Proiectul de reabilitare și modernizare a Muzeului “ Arta Lemnului ” Câmpulung Moldovenesc împreună cu restul proiectelor ce au fost implementate sau se vor implementa, contribuie la conturarea municipiului Câmpulung Moldovenesc ca o stațiune turistică. În contextul socio - economic actual, promovarea turismului poate constitui o sursă de revigorare în plan economic a municipiului Câmpulung Moldovenesc.

Ținând cont de faptul că prin tot ce adăpostește și valorifică , Muzeul “Arta Lemnului” Câmpulung Moldovenesc este o colecție etnografică de valoare excepțională, specializată în prezentarea bunurilor de lemn întâlnite în Obcinile Bucovinei, așa cum au fost ele gândite, făurite și folosite de populația de munteni din cele peste o sută de așezări din zonă.

Cu scopul îndeplinirii misiunii Muzeului ,,Arta Lemnului” – Câmpulung Moldovenesc (de a cerceta, colecta, conserva, restaura bunuri de patrimoniu aparținând culturii și civilizației românești și de a le folosi ca principal instrument al comunicării și educării publicului, prin mijloacele caracteristice muzeologiei moderne) și nu în ultimul rând al punerii în valoare la adevăratul potențial a patrimoniului muzeal, este necesară reorganizarea acestuia ca instituție publică de cultură cu personalitate juridică în subordinea Consiliului Local al municipiului Câmpulung Moldovenesc. Patrimoniul și personalul muzeului vor fi preluate de către instituția publică cu personalitate juridică. Totodată organigrama, statul de funcții și un nou regulament de organizare și funcționare fac parte integrantă din acest proiect de hotărâre.

În temeiul:

- Avizului Comisiei Naționale a Muzeelor și Colecțiilor din cadrul Ministerului Culturii,

- prevederilor art. 13 alin.(4), 30 alin. (2) din Legea nr. 311/2003 a Muzeelor și colecțiilor publice, republicată, cu modificările și completările ulterioare;

- prevederilor art. 55 lit. k) din Legea nr. 182/2000, republicată, cu modificările și completările ulterioare.

Propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind reorganizarea Muzeului ,,Arta Lemnului” Câmpulung Moldovenesc.

**PRIMAR,**

**Negură Mihăiță**